

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 405/19.12.2024**

**privind aprobarea documentației Plan de acțiune pentru gestionarea zgomotului și a efectului acestuia în Municipiului Satu Mare elaborate în cadrul obiectivului de investiție: „REACTUALIZAREA HĂRŢII DE ZGOMOT A MUNICIPIULUI**

**SATU MARE”**

Consiliul Local al Municipiului Satu Mare,

Analizând proiectul de hotărâre nr. 69954/10.12.2024 conexat cu nr. 59334/16.10.2024, referatul de aprobare al inițiatorului, înregistrat sub nr. 69955/10.12.2024 conexat cu nr. 59336/16.10.2024, raportul de specialitate al Serviciului Investiții, Gospodărire, Întreținere, înregistrat sub nr. 69956/10.12.2024 conexat cu nr. 59340/16.10.2024, avizele comisiilor de specialitate ale Consiliului Local Satu Mare,

Având în vedere procesul-verbal al ședinței Comisiei de avizare tehnico-economică înregistrat sub nr. 58754/14.10.2024,

Ținând seama de prevederile Legii nr. 121/2019 privind evaluarea și gestionarea zgomotului ambiant, cu modificările și completările ulterioare, ale hotărârii Consiliului local Satu Mare nr. 11/25.01.2024 privind aprobarea documentației HARTA STRATEGICĂ DE ZGOMOT A MUNICIPIULUI SATU MARE, elaborată în cadrul obiectivului de investiție „REACTUALIZAREA HĂRŢII DE ZGOMOT A MUNICIPIULUI SATU MARE,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

Având în vedere anunțul nr. 60143/21.10.2024 privind organizarea dezbaterii publice și referatul nr. 65399/18.11.2024 ale Serviciului Informare și Relații Publice întocmite în conformitate cu prevederile art.7 din Legea nr.52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii, în termenul prevăzut de lege, cu privire la proiectul de hotărâre,

În baza prevederilor art. 129 alin. (14) din O.U.G. nr. 57/2019 privind Codul administrativ, cu modificările și completările ulterioare coroborat cu prevederile art. 59 și art. 60 din Legea nr. 121/2019 privind evaluarea și gestionarea zgomotului ambiant, cu modificările și completările ulterioare,

În temeiul prevederilor art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă documentația Plan de acțiune pentru gestionarea zgomotului și a efectului acestuia în Municipiului Satu Mare elaborate în cadrul obiectivului de investiţie „REACTUALIZAREA HĂRŢII DE ZGOMOT A MUNICIPIULUI SATU MARE” potrivit Anexei, parte integrantă a prezentei hotărâri.

**Art. 2.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciul Investiții, Gospodărire, Întreținere.

**Art. 3.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituția Prefectului - Județul Satu Mare, Serviciului Investiții, Gospodărire, Întreținere  și se pune la dispoziția publicului spre informare, prin aducere la cunoștință publică.

**Președinte de ședință, Contrasemnează**

**Bertici Ștefan  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale